En middelsstor (ca. 15 millimeter), kort og trinn, blankt svart trebukk. Antennene er betydelig kortere enn kroppen, brune i spissen. Som de fleste Doliops-artene har den tegninger av lyse skjell. Hodet har en lys midstripe (gjerne gulaktig), pronotum har lyse striper foran og bak, dekkvingene har en lys ring ved roten, lenger bak er det dominert av tre brede bånd som har bleke kanter og er brunoransje i midten. Disse gror nesten sammen, men det står igjen tre, mer eller mindre rombeformede, svarte flekker i midten og fire mindre flekker i den bakre delen. Lårene har en lys, gjerne grønnlig flekk nær spissen.